„Luptăm pe datorie”: Propagandiștii Kremlinului îi acuză pe șefii armatei ruse că mint când anunță noi cuceriri teritoriale în Ucraina
Propagandiștii Kremlinului și bloggerii militari ruși acuză deschis conducerea armatei ruse de minciuni atunci când sunt publicate anunțuri oficiale legate de cucerirea unor noi localități din Ucraina. Mihail Zvinciuk, unul dintre cei mai influenți propagandiști și bloggeri militari ruși, care activează online sub pseudonimul Rybar, a precizat, într-o postare publicată pe rețelele sociale, că liderii armatei ruse marchează drept „cucerite” anumite zone, fără ca acest lucru să fie adevărat, ceea ce duce la pierderi suplimentare de vieți omenești.